**S Z E R Z Ő D É S**

**téli rezsicsökkentéshez kapcsolódó tűzifa-beszerzésére**

amely létrejött egyrészről **Bátaszék Város Önkormányzata** (székhelye: 7140 Bátaszék, Szabadság u. 4., adószám: 15414076-2-17, bankszámlaszám: OTP Bank Nyrt. 11746005-15414076, képviseletében: dr. Bozsolik Róbert polgármester), mint Megrendelő (a továbbiakban: Önkormányzat),

másrészről a **………………………………………….** (székhely: …………………….., adószám: ………………………, cégjegyzékszám: ………………., bankszámlaszám: …………………………., képviseletében: ………………………), mint Vállalkozó (a továbbiakban: Vállalkozó),

Együttesen: Szerződő felek (a továbbiakban: Szerződő felek) között, az alábbiak szerint:

**Előzmény:**

*A Kormány téli rezsicsökkentésben korábban nem részesült, a vezetékes gáz- vagy távfűtéstől eltérő fűtőanyagot felhasználó háztartások egyszeri támogatásáról szóló 1602/2018. (XI. 27.) Korm. határozatában* (továbbiakban: Korm. hat.) hozott döntése alapján, a BMÖGF/69-79/2018. iktatószámú támogatói okiratban (továbbiakban: támogatói okirat) foglaltak szerint Bátaszék Város Önkormányzata támogatásban részesült. A támogatásban azok a háztartások részesülnek, akik 2018. október 15. napjáig – *a téli rezsicsökkentés végrehajtását követően szükségessé váló további intézkedésekről szóló 1364/2018. (VII. 27.) Korm. határozat* alapján - az igénybejelentésüket benyújtották (továbbiakban: jogosult). Az igénybejelentések összesítését követően Bátaszék város közigazgatási területén **172** **háztartás** jelölte be tüzelőanyag fajtájaként a tűzifát.

Az Önkormányzat a tűzifa beszerzésére több vállalkozótól is ajánlatot kért, melyek közül a ……………………. ajánlata bizonyult a legkedvezőbbnek. Bátaszék Város Önkormányzat Képviselő-testületének *a téli rezsicsökkentéshez kapcsolódó költségvetési támogatás elosztásának módjáról és feltételeiről szóló …./2019. (II. 1.) önkormányzati rendelete* (továbbiakban: önk. rendelet) tartalmazza a részletszabályokat.

1. Szerződő felek megállapodnak abban, hogy – fentiek végrehajtása érdekében – Vállalkozó elad az Önkormányzatnak jogosultanként 12.000 Ft, azaz Tizenkettőezer forint értékű tűzifát.
2. Az 1. pontban rögzített tűzifa vételár forrása: a Belügyminisztérium által, a támogatói okiratban az Önkormányzat részére biztosított, vissza nem térítendő támogatás.

A Vállalkozó köteles – a tárgyhóban beváltott utalványok összesítése alapján – a tárgyhót követő hónap 5. napjáig kiállítani és Önkormányzat rendelkezésére bocsátani – 8 napos fizetési határidő megjelölésével – átutalásos számláját. A számla melléklete az Önkormányzat által a Vállalkozó részére átadott nyilvántartó adatlap másolata és a tárgyhóban leadott utalványok ellenőrző szelvénye.

Vállalkozó előzetes tájékoztatása alapján előlegszámla benyújtására jogosult, amennyiben a tárgyhóban a jogosultak száma a 40 főt meghaladja.

Vállalkozó a havonta kiállításra kerülő számlák összegében figyelembe veszi az időszakra vonatkozó előlegszámla összegét, oly módon, hogy az előleg összegével csökkenti a kibocsátásra kerülő végszámla összegét.

1. A teljesítés helye a Vállalkozó székhelye/telephelye. Vállalkozó legkésőbb 2019. december 15. napjáig köteles biztosítani a tűzifa átvételének lehetőségét.
2. Szerződő felek a tűzifa átadásával kapcsolatban az alábbi szabályokat fektetik le:
	1. Vállalkozó a tűzifát közvetlenül a jogosult részére adja át, az Önkormányzat által a jogosult részére kiállított „Téli rezsicsökkentéssel kapcsolatos tüzelő utalvány” (továbbiakban: utalvány) alapján.
	2. Szerződő felek rögzítik, hogy a 12.000 Ft csak tűzifa átvételére jogosítja fel a jogosultat, egyéb célra nem használható fel, szállítási költségek fedezésére nem szolgálhat, értéke – sem egészben, sem részben – készpénzre nem váltható át, illetve másra nem ruházható.
	3. A tűzifa elszállításának költségei a jogosultat terhelik.
	4. Vállalkozó a tűzifát kizárólag az utalványon feltüntetett jogosult részére adhatja át, jogosult személyazonosságának ellenőrzését követően.
	5. Vállalkozó naprakész nyilvántartást köteles vezetni a jogosultak részére átadott tűzifáról. A nyilvántartásnak az alábbi adatokat kell tartalmaznia:
		* a jogosult nevét, lakcímét, személyazonosító igazolványának számát,
		* a tüzelőanyag típusát, mennyiségét,
		* az utalvány sorszámát,
		* az átadás időpontját,
		* Vállalkozó és a jogosult aláírását.

A nyilvántartás alapjául szolgáló „nyilvántartó adatlap”-ot az Önkormányzat a jelen szerződés aláírásával egyidejűleg köteles a Vállalkozó részére átadni.

1. Szerződő felek megállapodnak abban, hogy amennyiben az összes (172) jogosult nem veszi át a tűzifát, úgy az Önkormányzat a fennmaradó mennyiséget saját forrásból megvásárolja.
2. Szerződő felek kijelentik, hogy a jelen szerződés teljesítése során, illetve azzal kapcsolatban tudomásukra jutó, birtokukba kerülő, illetve egymásnak átadott minden személyes adatot bizalmasan kezelnek, valamint kötelezettséget vállalnak arra, hogy megtesznek minden olyan biztonsági, technikai és szervezési intézkedést, amely a személyes adatok biztonságát garantálja.

Szerződő felek kötelezettséget vállalnak továbbá arra, hogy a személyes adatok kezelését a hatályos jogszabályokban meghatározott követelményeknek, különösen pedig az Európai Parlament és a Tanács 2016. április 27-én kiadott, 2018. május 25. napjától hatályos, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló (EU) 2016/679 rendeletében (GDPR: General Data Protection Regulation – általános adatvédelmi rendelet), valamint az információs önrendelkezési jogról és az információszabadságról szóló 2011. évi CXII. törvényben foglalt előírásoknak megfelelően végzik.

1. Vállalkozó kijelenti, hogy a ………………. Törvényszék Cégbírósága előtt bejegyzett, működő gazdasági társaság, ellene csőd-, felszámolási-, illetve végelszámolási eljárás nincs folyamatban.
2. Vállalkozó kijelenti, hogy az adózás rendjéről szóló 2017. évi CL. törvény 260. §-a alapján köztartozásmentes adózónak minősül.
3. Vállalkozó kijelenti, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja szerint átlátható szervezetnek minősül. Önkormányzat jogosult – kártalanítás nélkül és azonnali hatállyal – felmondani a szerződést, ha a Vállalkozó – a szerződéskötést követően beállott körülmény folytán – nem minősül átlátható szervezetnek.
4. Szerződő felek jelen szerződést határozott időre, 2019. február … napjától 2019. december 31. napjáig kötik.
5. Szerződő felek megállapodnak abban, hogy a közöttük, jelen szerződéssel kapcsolatban felmerülő vitás kérdésekben, illetve helyzetekben – a kölcsönös együttműködés elve alapján – peren kívül döntenek. Abban az esetben, ha a peres kívüli tárgyalások nem vezetnek eredményre, úgy alávetik magukat – hatáskörtől függően – a Szekszárdi Járásbíróság vagy a Szekszárdi Törvényszék kizárólagos illetékességének.
6. A jelen szerződésben szabályozott rendelkezések kizárólag írásban, a szerződő felek közös megegyezésével módosítható.
7. A jelen szerződésben nem szabályozott kérdésekben a mindenkor hatályos magyar jogszabályok – így különösen a Polgári Törvénykönyvről szóló 2013. évi V. törvény, a Korm. hat., illetve az önk. rendelet vonatkozó szabályai – irányadók.
8. Jelen szerződést Bátaszék Város Önkormányzatának Képviselő-testülete a …/2019. (I. 30.) önkormányzati határozattal hagyta jóvá.

Jelen szerződést a felek, annak elolvasása és együttes értelmezése után, mint akaratukkal mindenben megegyezőt, jóváhagyólag írták alá.

Bátaszék, 2019. február ……...

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Dr. Bozsolik Róbert ……………**

 polgármester ügyvezető

 Bátaszék Város Önkormányzata ……………….

 **Önkormányzat Vállalkozó**

Jogi ellenjegyzés:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kondriczné dr. Varga Erzsébet**

jegyző

Pénzügyi ellenjegyzés:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Mórocz Zoltán**

pénzügyi irodavezető